مصطفى غزلان

مصطفى بك غُزلان (1890- 1938م) خطاط الملك فؤاد الأول، ورئيس التوقيع بالديوان الملكي، وكاتب الكسوة الشريفة، وواضع قواعد الخط الديوانى المصرى (الغزلاني).

 حياته 
اتولد فى محافظة المنوفية، ومات أبوه و هو طفل صغير، فبعتته أمه للخطاط الشيخ مصطفى الغَر ليتعلم عنده الخط العربي. فدرس على ايديه خطى خط النسخ وخط الثلث، اما خط الرقعة فآخده عن الأستاذ محمود ناجى الموظف بالديوان العالى السلطاني، و أخذ الخط الديوانى عن محمود باشا شكرى، اللى كان رئيس الديوان فى عهد السلطان حسين كامل، و أوائل عهد الملك فؤاد. و دخل للعمل بالديوان الملكى واترقا لحد  بقا رئيس التوقيع والخطاط الخاص للملك فؤاد.

 أعماله 
كان مصطفى بك غزلان يجيد الكتير من الخطوط، لكنه تميز فى الخط الديوانى اللى أدخل عليه بعض التعديلات والتحسينات لحد انه اتسمى باسمه، ف بقا يعرف لحد وقتنا ده بالديوانى الغزلاني، و أخرج كراريس من ده الخط بحجمين كبير وصغير، و طبعتها مصلحة المساحة. لغزلان بك اثار خطية تاريخية خالدة، فكتب بخط الثلث جدران قاعتى العرش فى قصرى عابدين بالقاهرة، ورأس التين بالإسكندرية، كمان كتب فى قاعدة الترابيزه الملكية بعابدين آيات قرانية، وحكم مختارة، وكتب كمان مونوغرام الملك فؤاد الاولانى بالخط الديواني، فبقت الشارة الملكية والشعار الرسمى لجلالته، كمان اسم جلالة الملك فاروق الأول، أسند ليه كتابة كسوة الكعبه المعظمة (الكسوة الشريفة) فى سنة 1356هـ، اللى كانت ترسله مصرلالحجاز.

 عمله بالتدريس 
انتدب لتدريس الخط الديوانى بمدرسة تحسين الخطوط الملكية بباب الشعرية، وتتلمذ على ايديه عدد غير قليل من خطاطى مصر المبدعين، و كان تلميذه المدلل شيخ الخطاطين محمد عبد القادر عبد الله، ولشدة حبه له و إعجابه به كانت له رغبة فى أن يزوجه بنته.

 وفاته 
توفى غزلان بك  فى أواخر سنة  1938م عن 48 سنه .

 مصادر 

تصنيف:خطاطين مصريين
تصنيف:وفيات 1938